b'\n_START_ARTICLE_\nSuomen Tankkilaiva\n_START_PARAGRAPH_\nSuomen Tankkilaiva Oy oli suomalainen vuosina 1946\xe2\x80\x931978 toiminut varustamo jolla oli tankkilaivoja ja kuivarahtialuksia. Varustamon perusti Antti Wihuri. Konttori oli aluksi Kulosaaressa ja vuodesta 1970 Arkadiankadulla._NEWLINE_Vuonna 1964 Suomen Tankkilaiva Oy ja vuonna 1931 perustettu Vaasan Laiva Oy-varustamo perustivat yhteisen liikenn\xc3\xb6intiyhti\xc3\xb6n Vaasa Line Oy:n jonka laivat liikenn\xc3\xb6iv\xc3\xa4t L\xc3\xa4nsi-Euroopasta Pohjois-Amerikan Tyynenmeren rannikon satamiin. Vaasan Laiva Oy myi osuutensa yhti\xc3\xb6st\xc3\xa4 1968 Suomen Tankkilaivalle lopettaessaan toimintansa._NEWLINE_Suomen Tankkilaiva Oy:n alusm\xc3\xa4\xc3\xa4r\xc3\xa4 oli suurimmillaan vuoden 1970 tienoilla jolloin varustamolla oli 6 tankkilaivaa ja 7 kuivarahtilaivaa. Varustamon toiminta p\xc3\xa4\xc3\xa4ttyi konkurssiin 1978; t\xc3\xa4ll\xc3\xb6in laivoja oli viel\xc3\xa4 viisi.'